
Lugejale 


Sageli esitatakse küsimus, kuidas inimene, kellel on diagnoositud meniere i haigus, peaks 
oma igapäevast elu edasi elama. Mitte harvad ei ole ka need korrad, kui kurdetakse, et 
kaasinimesed ei võta haiget tõsiselt. Et pahatihti peetakse inimest simulandiks, kes teeskleb 
oma haigust. Tõepoolest, haiget inimest ollakse harjunud nägema haigena, kuid Meniere'i 
haigus ja tinnitus ei paista kõrvalseisjale välja. Seda siis, kui Meniere'i haigust põdeval ei 
ole just rasket haigushoogu. Kõige halvem on asi siis, kui ka oma pere ei saa aru põdeja 
kannatustest. Ja nii surubki kohusetundlik inimene hambad kokku ja üritab oma 
pearinglusele vaatamata tulla toime oma kohustustega. Kas see on õige? 

Meniere'i haiguse ja ka tinnituse puhul on üks olulistest haigusnähtuste põhjustajatest 
stress. Stressitekitavaid olukordi on elus palju. Ja kui nüüd lisandub sellele ka veel teiste 
inimeste halvustav suhtumine, siis ei ole põhjust imestada, miks haige olukord veelgi 
halveneb. 

Niihästi Meniere'i haiguse kui ka tinnituse puhul on väga oluline, et haige räägiks teistele 
oma olukorrast, mitte ei hoiaks seda vaid enda teada. Pere peaks olema haigele toeks ja 
näitama üles empaatiat. Vale on arvata, et selle haiguse puhul inimene naudib oma nö. 
"haige staatust". Esmajoones on kannatajaks pooleks siiski haige ise kas siis lakkamatu 
undamise tõttu kõrvas või pideva pearingluse ja haigusest tuleneva nõrkustunde tagajärjel. 

Tänases ajakirjas jutustab üks Meniere'i haigust põdev inimene oma elust ja haigusega 
toimetulekust. Kindlasti leiavad ka teised sama nähtuse all kannatavad inimesed sellest 
jutustusest midagi enda jaoks. 


Neinar Kudesita-“ 


Minu kogemus seoses Meniere'i haigusega 


Kirjutanud Jim Zimmerlin 


Ohio, USA 


Ülevaade 


Meniere'i haigus on tingitud sisekõrvast ja tekitab tõsist pearinglust, iiveldust, tinnitust 
ja võib tabada teid mistahes hetkel päevast. See ei ole eluohtlik, kuid ka mitte ravitav. 
Mitteravitav?! Mõelge selle peale, et teil on allergia millegi vastu. Keegi ei suuda teha 
midagi, et teie allergia selle vastu lõppeks. Kuid kui te lepite olukorraga, õpite te vältima 
kokkupuuteid teile allergiat tekitava põhjusega. 


Minu isiklik võitlus Meniere'i haigusega 


Minu kogemus Meniere'i haigusega algas 1995. aasta esimesel poolel. Mul esines 
tosinajagu tõsiseid haigushoogusid umbes kuue kuu jooksul. Lühemad neist kestsid 10 
minutit, pikemad aga üle paari tunni. Tavaliselt algasid need raske pearingluse ja 
oksendamisega. Haigushoogude ajal olin võimetu liikuma, võisin vaid lamada. Parim, mida 
võisin teha, oli lamada võimalikult liikumatult, võtta Meclizine tablett ja proovida uinuda, 
kui see osutus võimalikuks. Tunni või paari pärast võisin üritada tõusta voodist. Haigushoo 
järele olin alati väga halvas olukorras, mis kestis peaaegu järgmise päevani. 


Alguses ei olnud mul mingit arusaamist, mis võis põhjustada neid väga ebatavalisi 
haigushooge. Alles peale mitmekordset viibimist kiirabis ja nimeka kõrvaarsti vastuvõtul 
viibimist sain teada põhjuse - Meniere'i haigus. Minu arst rääkis mulle kuigi palju sellest 
harvaesinevast haigusest, kuid enamuse teadmistest sain internetist. 


Paljud haigushood, mis järgnesid, olid tingitud, nagu mulle selgus, stressist, mida 
põhjustas minu ebakorrapärane tööaeg. Kohe, kui ma olin vahetanud töökohta, tundsin, et 
mu haigushood olid jäänud palju harvemateks ja kulgesid kergemini. 


Üks masendav asjaolu Meniere'i haiguse puhul on see, et sa ei näi haigena. Sinu sõbrad ja 
kaastöötajad võivad arvata, et sa mõtled kogu haiguse välja, et pääseda töötegemisest, mis 
sulle ei meeldi. 1995. aasta esimesel poolel, kui ma kogesin oma esimesi haigushooge, oli 
minu ülemuseks keegi, keda me nimetasime omavahel "põrgu ülevaatajaks", kes oli 
veendunud, et ma teesklen oma haigust. Ta proovis koguni mind vallandada! Olgu tänatud 
meie ametiühing ja California osariik, kelle juriidiline sekkumine ei lubanud tal seda teha. 


Kuidas ma sain jagu Meniere i haigusest 


1995. aastal üritas mind ravida terve hulk erinevaid arste, kelle hulka kuulus ka kõrvaarst. 
Mulle tehti magnetresonants-uuring, et välistada kasvajate ja peavigastuste olemasolu. 
Uuriti ka minu närvisüsteemi olukorda. Mul soovitati vältida teatud toite ja ravimeid, mis 
kutsuvad esile haigushoo. 


Üks arstidest andis mulle suurepärase idee: hakata pidama päevikut haigushoogude kohta, 
et jõuda järeldusele, kas on mingit seost haigushoogude ja nendele eelneva puhul. Panin 
kirja, millal haigushood tekkisid ja mida olin eelnevalt teinud ja söönud päev või paar 
varem. Arst nimelt kahtlustas (ja täiesti õigustatult), et minu soolatarbimine oli liiga suur. 
Ma ei leidnud seost haigushoogude ja toidu vahel, kuid märkasin õige varsti, et kogu minu 
haigus oli tihedalt seotud stressiga ja tööst johtuva öise magamatusega. Iga kord, kui ma 
olin töötanud öösiti või ei olnud saanud korralikult välja puhata ühel või teisel põhjusel, 
tekkis mul haigushoog. Päevik tõi põhjuse ilmselgelt minu ette! 


Nagu ma eelnevalt olen kirjutanud, minu haigus näitas leevenemise märke, kui ma olin 
vahetanud töökohta ja saanud normaalse tööaja. Enam ei olnud mul tegemist öise tööajaga 
ja ka töö poolt põhjustatud pinge langes. 


Kahjuks algas 2000. aastal kõik otsast peale. Oli tõeliselt masendav elada uuesti üle 
arvukaid haigushooge, kui olin arvanud, et minu haigus on võidetud! 2000. ja 2001. aastal 
sain sageli raskeid haigushooge ja jälle kord märkasin, et stress on osaline neis kõigis. 
Raskein haigushoogudest juhtus 2000. aasta oktoobris, kui olin teinud 72-tunnise töönädala 
Diablo Canyoni tuiumajõujaamas. Hiljem, septembris 2001, töötades väga stressirohkes 
olukorras, hakkasin kogema haigushooge peaaegu päeviti! Õnneks olid need haigushood 
lühiajalised ja ma olin võimeline jätkama töötamist. Alles hiljem mainisin oma haigusest 
töökaaslastele, kes ei olnud märganud minu juures midagi ebatavalist. 


Isegi, kui ma saan nüüd uusi haigushooge, on mul palju kergem nendega toime tulla. 
Ilmselt on põhjuseks, et ma olen õppinud neid ette aimama ja oskan tegutseda õieti, kui need 
tulevad. Nüüd, kui ma tean palju sellest haigusest, suudan olukorda kontrolli all hoida ega 
karda tulevikku. 1995. aastal, kui ma kogesin oma esimesi haigushooge, arvasin, et see 
tundmatu olukord võib saada mulle saatuslikuks. Nüüd ma tean, et see haigus ei ole surmav. 
Haigushoo saabudes võtan tableti Meclizinet ja varsti tunnen ennast piisavalt hästi. 


Üks minu kogemustest, mida ma avastasin, oli see: olin tavaliselt joonud päevas kuni 
kolm dieetkoolat. Lõpetasin selle ja siirdusin tarvitama selle asemel vett. Minu üllatuseks 
minu probleemid Meniere'iga vähenesid. Nüüd, aastaid hiljem on mul väga vähe või mitte 
üldse probleeme selle haigusega. 


Minu soovitus menieerikutele 


Kui teil on alles hiljuti esinenud Meniere'i haigusele viitavaid haigushooge, soovitan teil 
hakata pidama päevikut. Märkige üles, millal haigushoog esines, mida tegite eelneval 
(eelnevatel) päevadel, mida sõite, mida jõite, milliseid arstimeid tarvitasite, kuidas ja kui 
palju te magasite ja kõik ebatavaline, mis eelnes haigushoole. Aja jooksul olete võimeline 
tegema kokkuvõtet haigust esilekutsuvatest tegurites. 


Soovitan ka proovida muuta oma elustiili mõne lihtsa vahendiga ja jälgida, kas need 
mõjuvad teile positiivselt. Kuna haigus on väga pikaajaline, et mitte öelda eluaegne, siis 
piisab teil aega tähelepanekute tegemiseks. 


1. Loobuge soolast oma toidus. 


2. Piirake või lõpetage hoopis alkoholi, kohvi, musta tee, koolajookide ja tumeda šokolaadi 
kasutamine. 


3. Hoolitsege selle eest, et teil oleks piisav uneaeg igal öösel. 
4. Sööge pigem vähem korraga ja suurendage toidukordade arvu päevas. 
5. Suurendage päeva jooksul joodava vee kogust. 

(Kui see ei sobi, siis proovige vähendada vedeliku tarbimist) 


Võtke ette ÜKS muudatus korraga. Katsetage mõne nädala jooksul ja pange kirja 
tulemus. 


Lõpuks soovitan teil muretseda arstimit nimega Meclizine. See ei ole kallis, see on 
retseptivaba ja see tundub mõjuvat hästi - vähemalt on minu kogemused seda kinnitanud. 
Kui ma tunnen haigushoogu lähenevat või on see juba saabunud, võtan 50 mg Meclizinet (2 
tabletti), heidan pikali ja proovin tukastada paariks tunniks. Tunni või paari pärast tunnen 
ennast piisavalt hästi, et jätkata oma toiminguid. Seda isegi raske haigushoo puhul koos 
iivelduse, pearingluse ja muu haiguse juurde kuuluvaga. Suudan peale seda piisavalt vabalt 
käia, autot juhtida, süüa ja kõike muud, mida ma parasjagu tahan teha. Küsige nõu oma 
arstilt, sest ehkki Meclizine on retseptivaba, ei tarvitse seda alati olla apteegis. Ja pidage 
meeles; ärge proovige Meclizine abil ennetada haigushoogu, sest see ei õnnestu, vaid võtke 
seda haigushoo alguses või selle kestel. 


Autori loal inglise keelest tõlkinud 


Heinar Kudevita 


Tõlkijalt: 


Meclizine on antihistamiinide rühma kuuluv, kuid Eestis mitteturustatav ravim, mille 
kohta puudub lähem info. 


http://www.drugs.com/meclizine.html 
Autor soovitab tarvitada nimetatud ravimit haigushoo ajal. Raskete haigushoogude puhul 


ei pruugi see õnnestuda, sest tavaliselt oksendab inimene tableti välja enne, kui see jõuab 
mõjuda. 


Indiaanihõim võitleb diabeedi vastu meditatsiooni abil. 


Meditatsioon on muutunud üheks abivahendiks Ameerika indiaanlaste võitluses 
laialtlevinud 2. tüübi diabeedi vastu. Nebraskas Winnebago hõimu haiglas töötav peaarst 
Ahmed Mohammed oletab, et isegi kuni 66% tema kohalikest patsientidest on kas 2. tüübi 
diabeetikud või on neil soodumus selleks. Ta teab, et õige toiduvalik ja liikumine võivad 
vähendada diabeedi sümptome, kuid märgib, et stress on sageli diabeedi süvenemise 
põhjuseks neil juhtudel, kui haigus on arenenud kaugele. Selle olukorra muutmiseks on osa 
hõimu liikmetest alustanud meditatsiooni seansside korraldamisega. 


Winnebago hõimu liige Warner Earth räägib, et tema veresuhkur tõusis ajuti üle 500 mg/dl 
(28 mmol/l; normaalne arv on 4-6,5 mmol/l ehk 70-115 mg/dl). Mõne kuu pärast 
mediteerimise alustamisest on tema veresuhkur muutunud normaalseks. "Olen veendunud, 
et meditatsioon päästis minu elu", ütleb ta nüüd. 


Los-Angelese Cedars-Sinai haigla uuringutes 2006. aastal märgati, et mediteerijate oli 
tunduvalt madalam vererõhk ning paremad veresuhkru ja insuliininäitajad. Uuringute ajal 
täheldati samuti stressi ja kõrge veresuhkru vahelist seost, mis on tüüpiline 2. rühma 
diabeedile. 

Winnebago hõimu haiglas märgati uuringute jooksul, et regulaarselt mediteerivate eakate 
inimeste suhkru hemoglobiinitase (Ghb-Alc) alanes, mis kergendas organismi võitlust 
diabeediga. Stress lisab organismi vastupanuvõimet insuliinile, mille tulemusena organism 
ei suuda kasutada insuliini vajalikul määral. See tähelepanek langeb kokku Cedars-Sinai 
haigla uuringute tulemustega. 


Meditatsiooniga alustanud hõimuvanemad räägivad, et veresuhkru ja vererõhu alanemise 
lisaks nende vaimne tervis paranes ja mälu taastus. Osa neist suutis isegi tuletada meelde 
kaua aega tagasi lapsepõlves kuuldud laule, mis olid olnud ununenud. "Transtsendentne 
meditatsioon on aidanud neil saavutada uuesti loodusega kokkukuuluvusetunde, mille nad 
arvasid olevat igaveseks kaotanud," ütleb Prosper Waukon, kohalik õpetaja, kes on olnud ise 
aktiivne meditatsiooni harrastaja ja toonud meditatsiooni ka indiaanihõimu igapäevaellu. 
Tema arvates on loodusega kokkukuulumise kogemus üks oluline osa indiaanlaste 
toibumisel mitte ainult diabeedist, vaid ka muudest probleemidest, mis Ameerika 
põlisrahvusi on vaevanud. Alkoholi liigtarvitamine, vägivald ja diabeet on sümptomid, mille 
taga on esiisade pärandi unustamine, tõdeb ta. 


Warner Earth ütleb: "Kaotasin neli pereliiget diabeedi tõttu. Minu mõlema vanema jalad 
on amputeeritud. Ma ei taha, et see kõik oleks minu hõimu saatus. Kui meditatsioon aitab 
meid, tahan, et see oleks osa meie elust.” 


Artikli täisversioon: 


http:/indiancountrytodaymedianetwork.com/2012/02/01/transcendental-meditation- 
combating-diabetes-in-indian-country-95133 


Kuuldeaparaatidest 


Kas kõik Meniere'i haigust põdevad inimesed võivad kasutada kuuldeaparaati? 
Jah, eeldusel, et inimene ei ole täiesti kurt. Kui mõlemas kõrvas esineb raske kuulmispuue, 
on parim variant sisekõrvaimplantaat. 


Kas mentieerikutel on raskusi sobiva kuuldeaparaadi valimisel? 
Menieerikutel võib esineda kahesuguseid probleeme. Esiteks kõige vaiksemate ning 
valjemate ja ebameeldivate helitasemete vaheline piir on väga väike. Teiseks on patsiente, 


kellel esineb pearinglust valjude helide tulemusena (Tullio ilming). Sellisel juhul tuleb 
kindlasti jälgida, et kuuldeaparaadi võimendus ei ületaks seda helivaljust. 
Kuidas tuleks tegutseda, kui kuulmisvõime vaheldub, kas peaks ootama, kuni 
kuulmislangus on stabiliseerunud või vajadusel reguleerima olemasolevat aparaati? 
Tänapäevased digitaalsed kuuldeaparaadid sisaldavad helivõimenduse regulaatorit, mille 
tööd on võimalik reguleerida üsna suurtes piirides. Kuuldeaparaati sobitades peab tegema 
kindlaks, et helivõimendus reguleeritakse selliseks, et aparaadi võimendust on võimalik 
vajadusel vähendada ja suurendada olenemata hetkel esinevast kuulmislangusest. Seda on 
võimalik teha ainult kliinikus või muus vastavas asutuses. 


Kumb oleks soovitavam valida, vanemat tüüpi analoogne või tänapäevasem digitaalne 
aparaat? 

Digitaalne kuuldeaparaat sobitub paremini inimese vajadustega. Selle reguleerimisulatus 
on suurem ja elektritarve väiksem. Samas on analoogset aparaati võimalik reguleerida 
kodustes tingimustes, mis on hea juhul, kui kuulmistase muutub tihti. Analoogseid seadmeid 
kasutatakse viimasel ajal vähe ja tõenäoliselt need kaovad tootmisest lähiaegadel. 


Millisel juhul kasutakse kuuldeaparaati mõlemas kõrvas? 
Kui inimene kuuleb halvasti kummagi kõrvaga, on tal tavaliselt 
kasulik tarvitada kuuldeaparaati kummaski kõrvas. Kui aga inimesel 
on tõsine kuulmislangus ühes kõrvas ja väiksem teises, on soovitav 
sobitada kuuldeaparaat paremini kuulva kõrva järgi. Kuulmislanguse 
kindlakstegemiseks kasutatakse helihargi poolt tekitatavat heli. Kui 
kuuldava heli kõrgus kummaski kõrvas on erinev, ei ole tõenäoliselt 
kasu kahest kuuldeaparaadist. 


Mille poolest erinevad kõrvasisesed ja kõrvatagused kuuldeaparaadid teineteisest? 
Osa patsiente kasutab meelsamini kõrvasiseseid kuuldeaparaate, kuna need on välispidiselt 
peaaegu nähtamatud. Kõrvataguste aparaatide kasuks räägib asjaolu, et nende abil on 
kergem tajuda heliallika suunda. Peale selle annab see ka teada, et inimesel on 
kuulmisprobleeme. Asi, mis on oluline kommunikeerimisel. 


Kui inimese üks kõrv kuuleb normaalselt, kas siis tuleks kuuldeaparaat sobitada 
halvasti kuulvasse kõrva? 

Jah, sest siis on inimene võimeline kuulma mõlema kõrvaga, mis aitab kaasa heliallika 
suuna kindlakstegemiseks, seda eriti kõrge taustamüra puhul. Teisest küljest: kui teine kõrv 
on raske kuulmispuudega, võib kuuldeaparaadi kasutamine mõjuda halvasti terve kõrva 
kuulmisvõimele. Selle tõttu ei soovitata ühe normaalselt kuulva kõrva puhul kasutada teises 
kuuldeaparaati. 


Kui kaua tuleb inimesel kasutada kuuldeaparaati, et kohaneda uue helitajumisega? 

Kuuldeaparaadiga harjumine võib kesta mõned kuud. Paljud, kes hakkavad esmakordselt 
kasutama kuuldeaparaati, ootavad, et nad hakkavad kuulma samasuguseid helisid, millega 
nad olid harjunud enne seda. Seetõttu nii mõnigi madala kuulmisvõimega inimene võib 
tajuda uudseid helisid algselt tinnitusena. Sellisel juhul on soovitav reguleerida 
kuuldeaparaat patsiendi poolt soovitud ja tegelikult optimaalse võimenduse vahele ja aja 
jooksul reguleerida seda vajalikus suunas. 


Teil on kuuldeaparaat kummaski kõrvas. Millised on teie kogemused seoses nendega? 

Kuuldeaparaatide omavaheline sobitamine on üsna keerukas toiming, kuna mõlemad 
aparaadid peavad toimima kooskõlas. Nii mõnigi võib kogeda, et kahe kuuldeaparaadi 
kasutamine ei paranda kuulmist, vaid vastupidi - halvendab seda. Probleeme tekitab ka 
kõrvade eritasemeline kuulmisvõime. Täpselt reguleeritud aparaatide puhul saab inimene 
tagasi kahemõõtmelise kuulmise. Paraneb arusaamine heliallika suunast ja kõnest eriti 
mürarikkas keskkonnas. 


Kas te usute, et lähitulevikus kuuldeaparaadid arenevad praegusega võrreldes? 

Juba praegu oskavad tehniliselt täiuslikumad kuuldeaparaadid iseseisvalt reguleerida 
kuuldavat kõnet taustamüra taseme ja kvaliteedi põhjal. Uusi tehnilisi täiustusi töötatakse 
välja pidevalt, kuid nende elluviimine vajab veel katsetusi. 


Milliseid soovitusi annate menieerikutele kuuldeaparaadi 

kasutamiseks? 

Paluge, et keegi tuleks teiega kaasa kuuldeaparaadi sobitamise ajaks. Talle peab tegema 
selgeks, millises olukorras kuuldeaparaadist on kasu, millises mitte. Taustamüra puhul ei ole 
kuuldeaparaadist tavaliselt kasu. Rääkige lähedastele, kuidas omavaheline vestlus peaks 
toimuma keerukamates olukordades. Kõrvalseisja peab aru saama, et kuuldeaparaat ei too 
tagasi normaalset kuulmist. 


Milliseid muutusi olete pidanud tegema oma elus kuulmispuude tõttu? 

Mulle ei ole kunagi meeldinud mürarikkad keskkonnad ja kuulmispuue ongi hea põhjus 
vältida pidudel ja restoranides käimist. Mul on raskusi vestelda võõrkeeles, mida ma hästi ei 
valda. Lisaks sellele on mul raske kuulata ja aru saada väikeste laste jutust, kui nad alles 
alustavad rääkimist. Positiivseks pean seda, et ma võin alati jääda kõrvale minu arvates 
mõttetutest ja igavatest vestlustest tuues põhjuseks kuulmispuude. Olen samuti märganud, et 
nii mõnedki räägivad seetõttu minuga vaid asjalikel ja tähtsatel teemadel, kui nad märkavad, 
et ma kasutan kuuldeaparaate. Lisaks võin alati teeselda, et ma ei kuule midagi, kui mind 
palutakse teha midagi minu jaoks ebameeldivat. 


(Allikas: prof. Dafydd Stephensi küsitles Meniere-posti, 4/2009, Soome) 


Huvitavat mujalt maailmast 


Valgusteraapia 


Valguse positiivset mõju inimorganismile on tuntud juba kaua. Paljud põhjapoolkeral 


elavad inimesed kogevad talvisel aastaajal tekkivat nn. kaamosilmingut (sõna "kaamos" on 
pärit soome keelest ja tähendab algselt päikeseta polaarpäeva). Sellest tingituna tunneb 
inimene masendust, väsimust, stressi ja tihti ka uinumisraskusi. Selle raviks on kasutatud 
edukalt piisavalt tugeva valgusega lampe üld- või kohtvalgustitena. Ruumis hajuv ja vaid 
visuaalselt tajutav valgus ei lahenda paraku kõiki probleeme. 


Alljärgnev soome ajalehest pärinev artikkel räägib valgusteraapiast uues vormis, mille 
puhul kasutatakse uusimaid LED-valgusteid, mis on sobivad oma väikeste gabariitide tõttu. 


Illustreeriv pilt kujutab väliskõrva asetatud ereda valgusega LED-valgustit, mis suunab 
valguse kuulmekäiku, kus see läbistab õhukesed koljuluud ja sidekoe ja suundub otse ajju. 
On tehtud kindlaks, et ajus on valgusele reageerivaid keskusi (pildil märgitud kollasega), 
mis aktiveeruvad ereda valguse toimel. 


Valoa suoraan aivoihin korvan kautta 
Oulun yliopiston tutkimuksissa on aivoista 
löydetty valolle herkkiä alueita 


sp ophuet 
ja kudok 
pasee sug 


Led-valolalte asenme 


taan k 


Uuringu tulemused kõrva suunatava valguse võimalikest tervistavatest omadustest 
avaldatakse augustis (2011), lubab Oulus asuv Valkee Oy. Tulemused põhinevad 350 
inimesele tehtud uuringutel, mida on sooritanud 20 teadlast. Teaduslikult on tõestatud, et 
kõrva suunatud ere valgus ulatub ajuni, aktiveerides ajurakkude tööd. 


Tänapäeval usutakse, et valgus võib kergendada ka masendusega toimetulekut. Tuhanded 
inimesed ravivad oma kaamosega (talvise pimeda ajaga) tekkinud masendust ereda 
kõrvavalgusega. Kaamosmasenduse spetsialist Timo Partonen loodab kõrvavalguse 
teadusliku põhjenduse väljatöötamist lähiaegadel. Partonen ise on ravinud patsiente ereda 
valguse teraapiaga. Selle positiivsest mõjust on piisavalt tunnistusi. 


人 一 


VALKEI 


Valguskeskus koos kahe kõrvasisese valgusallikaga. 


Oulu ülikool on uurinud kõrvavalguse mõju aastast 2007. Uuringutega on tõestatud, et ere 
valgus kõrvas aktiveerib inimese aju teatud valgustundlikke piirkondi. Seni valgusteraapias 
kasutusel olnud valgusallikatest erineb kõrvavalgus selle poolest., et see suunatakse otse 
kõrva, kuna valgusteraapia mõju toimib silmade kaudu. Mõlemal meetodil on sama 
eesmärk: tekitada ajus muutusi, mis kõrvaldab masendust ja väsimust, tõstab meeleolu ja 
parandab une kvaliteeti. 


Juhtiv neuroradioloog Vesa Kiviniemi juhatab kõrvavalguse uuringuid Oulu ülikoolis. 
Kiviniemi on kliiniline juhendaja Oulu Ülikooli haigla (OYS) Radioloogia kliinikus. 
Uuringutega on kindlaks tehtud, et kaamosmasendust põdevate patsientide aju närvivõrkude 
omavaheline seos ja aju spontaanne tegevus nägemis- ja motoorsel poolel aktiviseerub 
valguse tulemusel. Kiviniemi usub, et kõrvavalguse mõju masenduse ravis võidakse 
tõestada paari lähema aasta jooksul. 


Kaamosmasendus, talvedepressioon (winter blue) on põhjapoolsetel laiuskraadidel tuntud 
nähtus. Oletatakse, et 4 - 17% põhjapoolkera elanikest elab läbi talvedepressiooni kergemal 
või raskemal kujul. Saksamaal 15%, Inglismaal 17% ja Soomes kuni 20% elanikkonnast 
kannatab kaamosmasenduse all. 


Kaamosmasenduse poolt põhjustatud vaimsete ja füüsiliste muutuste alla kuulub ka tööga 
seotud kiirelttekkiv väsimustunne ja rasedusjärgne masendus. Ka abielulahutus või mõned 
muud ebameeldivad üleelamised võivad kaamose ajal põhjustada tavalisest suuremat stressi. 
Kõikide nende nähtuste taga on ümbritseva keskkonna poolt põhjustatud muutused. 
Sümptomid erinevatel inimestel võivad esineda erinevalt. Uinumisprobleemid on neist 
kõige üldisemad. "Võib oletada, et kõrvavalgus aitab ka teiste masendusnähtuste puhul," 
ütleb Valkee juhataja’ Timo Ahopelto. 


Praegusel hetkel uuritakse tööväsimuse, ajavahest tekkinud probleemide ja migreeni ning 
menstruatsiooniga liituvate probleemide ravi kõrvavalguse abil. 


Ajalehest Savon Sanomat 


27. juuni 2011. 


http://www.innofin.com/en/Inventions/Success-stories/Valkee-Oy--Light-treatment-for- 

Kas sünteetiline suhkruasendaja aspartaam on ohtlik? 


Dieetjoogid sisaldavad tervisele kahjulikku aspartaami 


E-ainete kohta on vastakaid arvamusi. Enamus neist lubab meie elu mugavamaks muuta. Ja 
mitte ainult meie — ka suurfirmade, mis saavad väikeste kulutustega pikendada toodete 
realiseerimisaega, parandada nende värvi, maitset jne. Millised võivad olla järelmõjud 
pikemaajalisel tarbimisel, koosmõjus teiste ainetega - sellised pisiasjad jäetakse teadlikult 
kas uurimata, avalikustamata või nende tähtsust vähendataks 


Ajalugu 


Aspartaam kui eraldi aine avastati 60ndate aastate keskel. Selle avastuse ja edasise 
hämamise kronoloogia leiate siit. 


Aspartaami kasutamine kuivainetes seadustati Ühendriikides (avastajamaa) aga alles 1981. 
aastal. Miks? Kaheksa aastat ei soostunud Ühendriikide ravimiamet aspartaami kasutamist 
lubama, kuna laborikatsetes esinesid loomadel krambid ja ajukasvajad. Positiivne otsus 
suruti läbi (ja sedagi raskustega) kui presidendiks sai Reagan (Searle`I sõber) ning siiani 
aspartaami lubamisest keeldunud Ravimiameti juht ametist vabastati ning asendati dr. 
Arthur Hull Hayes ga. Moodustati uus komisjon, mille otsus oli endiselt EI —aspartaamile. 
Dr. Hayes tühistas komisjoni otsuse ning vahetult pärast aspartraami kasutamise lubamist 
gaseeritud jookides lahkus ta ravimiametist ja läks tööle G.D. Searle'i 
suhtekorraldusfirmasse. Aspartaami võidukäik sai alata. 


Pikaajaline kahju 


Aspartaam põhjustab aeglast pikaajalist kahju neile õnnetutele, kellel ei teki kohest 
reaktsiooni ja kes ei ole seepärast sunnitud seda sisaldavate toiduainete kasutamisest 
loobuma. Selleks võib kuluda aasta, viis, 10 või 40 aastat, aga antud aine tarbimine tekitab 
organismis pöörduvaid ja pöördumatud muutusi. 


10 % aspartaamist moodustab metanool (teisisõnu puupiiritus) 


Metanool/puupiiritus on surmav mürk. Metanooli eraldub peensooles, kui aspartaam puutub 
kokku kümotrüpsiini-nimelise ensüümiga. Metanooli organismi imendumine kiireneb vaba 
metanooli seedimisel. Vaba metanool tekib aspartaamist, kui seda kuumutada üle 30 kraadi. 
See võib juhtuda siis, kui aspartaami sisaldusega tooteid ei hoiustata õieti või kuumutatakse. 


Metanooli peetakse kumulatiivseks mürgiks, kuna enamus sellest jääb organismi. Ohutu 
metanooli tarbimiskogus on 7,8 mg päevas, aga liitris aspartaamiga magustatud joogis on 
umbes 56 mg metanooli. 


Paari olulise ensüümi puudumise tõttu on inimesed aspartaami suhtes palju tundlikumad kui 
loomad. Seepärast ei peegelda loomadel tehtud katsed täpselt inimestele põhjustatud ohtu. 
Ei inimestel ega imetajatele ei ole tehtud uurimisi, hindamaks metüülalkoholi kroonilisest 
tarbimisest põhjustatud mutageenset, teratogeenset ja kantserogeenset mõju. 


Aspartaami kaitsjad väidavad, et puuviljamahlades ja alkoholis sisaldub samuti metanooli, 
aga “unustavad” mainimata, et looduslikes toodetes esineb metanool harva üksinda. 
Metanooli looduslikku vastumürki etanooli esineb looduslikes toitainetes viis kuni 500.000 
korda rohkem kui metanooli. Etanool pärsib metanooli seedimist ning annab kehale aega see 
toksiin kopsude ja neerude kaudu kehast välja viia. 


Lahesõja ajal operatsioonis Kõrbetorn osalenud sõdurid tarbisid suures koguses 
aspartaamiga magustatud jooke, mis olid kuuma kõrbepäikese käes kuumutatud üle 30 
kraadi. Paljud neist pöördusid tagasi mürgitusnähtudega, mis meenutasid formaldehüüdi 
mürgitust. Jookides sisalduv vaba metanool võis sellele kaasa aidata. 


Kuid sellega asi veel ei piirdunud 


1993. aastal vastu võetud otsusega, mida võib lugeda kuritegelikult hoolimatuks, kiitis 
Uhendriikide ravimiamet heaks aspartaami kasutamise arvukates toiduainetes, mida 
kuumutatakse alati üle 30 kraadi. 


Ja mis veel hullem, 1996. aastal kaotas ravimiamet kõik piirangud aspartaami kasutamiselt 
kõikides toiduainetes, sealhulgas kuumutatud ja küpsetatud toidus. 


Tõde aspartaami toksilisuse kohta on hoopis erinev sellest, mida selle tootja NutraSweet 
Company inimestele avaldada tahab. 1994. aasta veebruaris esitas Ühendriikide 
terviseteenistus ravimiametile nimekirja toiduainete negatiivsete kõrvalmõjude kohta. 
Aspartaami arvele langes üle 75 protsendi kõigist negatiivsetest kõrvallmõjudest. 
Ravimiamet ise on tunnistanud, et tegelikult teavitab ravimiametit toiduainetega seotud 
probleemidest vaid alla ühe protsendi neist, kes tegelikult probleemide all kannatab. Seega 
paisub registreeritud 10 000 kaebust tegelikult miljonini. Enamusel ohvritest ei ole aimugi, 
et paljude nende probleemide põhjus peitub aspartaamis. Aprataam võib põhjustada tõsist 
reaktsiooni, sealhulgas krampe ja surma. 


USA Ravimiametis registreeritud reaktsioonid 
Kuidas täpselt asprataam meie tervist mõjutab: 


Aspartaamis sisalduv metanool pääseb välja peensooles, kui aspartaam puutub kokku 
kümotrüpsiini-nimelise ensüümiga (Stegink 1984, lk. 143). Vaba metanool tekib vedelates 
aspartaami sisaldavates toodetes üle 30 kraadi juures, sealhulgas ka inimkehas. Seejärel 
muutub metanool formaldehüüdiks, mis omakorda muutub sipelghappeks. Sipelghapet 
kasutatakse aktiivainena liimaine ja uretaankihi eemaldamiseks. Kujutage siis ette, mida see 
teie kudedele teeb! 


Fenüülalaniin ja aspartiinhape, mis moodustavad 90 % aspartaamist, on aminohapped, mida 
tavaliselt kasutatakse protoplasma sünteesimiseks ja mis sisaldub meie poolt söödavates 
toitudes. Aga kui nendega ei kaasne teisi aminohappeid (neid on 20), siis on need ained 
neurotoksilised. Seepärast on aspartaami sisaldavate toiduainete peal hoiatus neile kahele 
protsendile elanikkonnast, kes on nende ainete suhtes ülitundlikud, kui need ei sisaldu 
toidus. Aga need ained mõjutavad ka teid, kahjustades aju ja tekitades sünnidefekte. 
Fenüülalaniin lõhustub DKP-ks, ajukasvajat põhjustavaks aineks. 


Teisisõnu, aspartaam muutub ohtlikeks kõrvaltoodeteks, millel puudub looduslik vastumürk. 
Tühi kõht võimendab tekitatavat kahju. Aspartaami koostisosad jõuavad otseselt ajju, 
põhjustades peavalu, segadust, krampe ja tasakaaluhäireid. Laborirotid ja muud 
katseloomad on aspartaami manustamise tagajärjel ajukasvaja tagajärjel surnud. 


Kokkuvõtteks 
Enneaegne on alaväärtustada metanooli rolli aspartaami tekitatavates kõrvalmõjudes, kuna: 


1. Aspartaamis sisalduva metanooli hulk on inimkonna ajaloos 

ennenägematu. Puuviljamahlas sisalduv metanoolikogus ei saa ligilähedalegi aspartaamis 
sisalduvale metanoolile, eriti kui seda juua liiter kuni kolm liitrit päevas. Erinevalt 
aspartaamist, ei imbu loodustoodetes olev metanool organismi ega muutu toksiliseks. 


2. Laborikatsetes tuvastamata muutused sipelghappe ja formaldehüüdi tasemes ei 
välista toksiliste metaboliitide tekitatud kahju. Lühiajaline kokkupuude metanooliga ei 
paista laborikatsetes sageli välja. 


3. Aspartaami sisaldavates toodetes on vähe või üldse mitte toitaineid, mis kaitseksid 
organismi kroonilise metanoolimürgituse eest, ning neid tarvitatakse sageli 
söögiaegade vahel. Aspartaami sisaldavaid tooteid tarvitavad inimesed on sageli dieedil 
ning nende toidusedel on sageli puudulikum kui kasvõi neil, kes valmistavad endale värsket 
puuviljamahla. 


4. Teatud terviseprobleemidega või ravimeid tarvitavad inimesed võivad olla 
metanoolimürgitusele vastuvõtlikumad. 


5. Kroonilised haigused ja aeglase mürgituse kõrvalnähud tekivad sageli aeglaselt pika 
aja jooksul. Paljud näiliselt äkitselt tekkivad kroonilised haigused võisid tegelikult tekkida 
pika aja jooksul. 


6. Uuringud näitavad, et paljud inimesed on ülitundlikud keskkonnas sisalduva 
formaldehüüdi suhtes, kusjuures aspartaam süvendab seda efekti. 


7. Sipelghape koguneb aeglaselt erinevatesse kehaosadesse. On tõestatud, et sipelghape 
pärsib hapniku ainevahetust (seega raseduse ajal kasutades teeb korvamatut kahju ennekõike 
lapsele). 


8. Paljudel inimestel esinevad kroonilised terviseprobleemid, mis sarnanevad 
kroonilisele metanoolimürgitusele, kui nad on tarbinud pikka aega aspartaami 
sisaldavaid toitaineid. Siinjuures võib täheldada nägemisekahjustusi, mis on sarnased 
metanoolimürgitusega sarnanevate näidustustega. 


Kuidas kontrollida, kas ka teie tervisehädad on seotud kunstlike magustamisainetega 


Kui te tarvitate aspartaami sisaldavaid tooteid ja teil esineb füüsilisi, vaimseid või 
nägemisprobleeme, tehke 60-päevane aspartaamipaus. Kui selle aja jooksul osa või kõik 
sümptomid kadusid, siis astuge samme, et see neurotoksiin turult minema saada. 


NB! Tervisliku seisundi paranemiseks kulub vähemalt 60 päeva ilma NutraSweet'i 
toodetava aspartaamita. Kontrollige hoolega kõiki silte (sealhulgas vitamiinide ja ravimite 
omi). Otsige sildilt sõna aspartaam ja vältige seda (Mõistlik on vältida ka atsesulfaam-k-d 
ehk sunetti). 


Allikas: Naistekas.delfi.ee 


Meniere'i haigus kuulub autoimmuunsete haiguste hulka, mille arenemisele aitab 
kaasa aspartaam. Seega peaksid menieerikud seda kindlasti vältima. 


Heinar Kudevita 


